**PÅ HJUL – PEDAGOGISK TILLEGGSMATERIALE:**

*Filmen er laget etter modell av «På hjul – En film om videregående opplæring i Innlandet» som laget av Innlandet fylkeskommune i 2020, og vi takker Innlandet for tillatelsen til å bruke deres film og tilleggsmateriale som forelegg.*

**Innledning** Filmen er et supplement til det informasjonsarbeidet som skolene og andre utfører, og retter seg primært mot elever på ungdomstrinnet. Den kan også benyttes av rådgivere/ karriereveiledere, lærere i faget utdanningsvalg, foreldre og foresatte og alle andre med behov for informasjon om videregående oppæring (vgo). Filmen gir ikke uttømmende informasjon, men er én informasjonskilde, og vi oppfordrer til å lære mer om vgo gjennom ulike tilgjengelige kilder.

Intensjonen er at hele filmen skal ses for å få et overblikk over bredden i opplæringstilbudet, men det vil være hensiktsmessig å dele avspillingen opp i bolker. Det er laget tidsangivelser for de ulike avsnittene for at det skal være enkelt å navigere, for eksempel der en ønsker å gå tilbake til det stedet i filmen hvor en avsluttet forrige gang.

Med utgangspunkt i nasjonalt kvalitetsrammeverk for karriereveiledning er det utarbeidet noen samtalestartere som kan brukes som pedagogisk tilleggsmateriale til filmen. Disse kan brukes av de som ønsker å skape samtale og refleksjon omkring utdanningsprogram, kompetanse og karriere.

Områder for utforsking og læring – karriereknappene, danner rammen for det pedagogiske tilleggsmaterialet til filmen. Les mer om karrierekompetanse hos Kompetanse Norge: <https://www.kompetansenorge.no/kvalitet-i-karriere/karrierekompetanse/omrader-for-utforsking-og-laring/>

Tilleggsmaterialet er ikke en uttømmende liste eller et ferdig produkt, men er tenkt som inspirasjon for å lage gode pedagogiske rammer for utvikling av karrierekompetanse, samt gi interesse og engasjement for videregående opplæring. Mange av samtalestarterne vil kunne brukes under flere av utdanningsprogrammene, men er blitt plassert under det kapittelet hvor de har en klar sammenheng med det som blir sagt i filmen.

**Samtalestarter** En samtalestarter skal bidra til å skape gode samtaler omkring karriere, valg, muligheter, overganger, kompetanse, samt bidra til refleksjon, meningsytringer, ønsker, drømmer til å dele. Vær tydelig om dette ovenfor elevene.

Det er meningen at elevene skal se hele filmen, men det anbefales å dele det opp i bolker og i en bredere pedagogisk ramme. Hensikten er å skape interesse og engasjement, og det anbefales at filmen brukes som utgangspunkt for videre utforsking. Filmen er delt opp i 15 avsnitt og hvert avsnitt avsluttes med en plansje med henvisning til vilbli.no og utdanning.no som er offentlige og kvalitetssikrede sider hvor det finnes mer informasjon.

Ved bruk av samtalestartere finnes det flere muligheter. De kan reflektere rundt spørsmålene, individuelt, i grupper, som refleksjonsnotat og/ eller lignende. Dette kan skje i skolen, hjemme, på tur, i friminuttet, under middagen eller andre aktiviteter hvor en samtalestarter kan bidra til refleksjon rundt ulike tema som ta opp i filmen, til karrierekompetanse, til valg og til overganger. Det kan også brukes som inspirasjon til å utvikle andre pedagogiske opplegg som kan knyttes an til filmen.

**Link til filmen:**

<https://youtu.be/BHo0OGUkTfM>

Teksting kan styres ved å bruke en knapp nederst i bildet. Når avspillingen er i gang kan filmen kan stoppes og startes når som helst underveis. Det er meningen at elevene skal se hele filmen, men det mulig å navigere til ulike avsnitt basert på tidsangivelser, f.eks. dersom en ønsker å fortsette der en sist avsluttet.

Ved hjelp av tidsangivelse under er det enkelt å gå direkte til ulike avsnitt/ utdanningsprogram i filmen.

[02:22](https://www.youtube.com/watch?v=BHo0OGUkTfM&t=142s) – Avsnitt 1. Studieforberedende [08:22](https://www.youtube.com/watch?v=BHo0OGUkTfM&t=502s) – Avsnitt 2. Studiespesialisering [11:13](https://www.youtube.com/watch?v=BHo0OGUkTfM&t=673s) – Avsnitt 3. Salg, service og reiseliv [13:58](https://www.youtube.com/watch?v=BHo0OGUkTfM&t=838s) – Avsnitt 4. Elektro og datateknologi [17:55](https://www.youtube.com/watch?v=BHo0OGUkTfM&t=1075s) – Avsnitt 5. Landslinjer og VGS på engelsk [19:22](https://www.youtube.com/watch?v=BHo0OGUkTfM&t=1162s) – Avsnitt 6. Bygg og anleggsteknikk [23:09](https://www.youtube.com/watch?v=BHo0OGUkTfM&t=1389s) – Avsnitt 7. Teknologi og industrifag [26:49](https://www.youtube.com/watch?v=BHo0OGUkTfM&t=1609s) – Avsnitt 8. Helse og oppvekstfag [30:32](https://www.youtube.com/watch?v=BHo0OGUkTfM&t=1832s) – Avsnitt 9. Informasjonsteknologi og medieproduksjon [35:07](https://www.youtube.com/watch?v=BHo0OGUkTfM&t=2107s) – Avsnitt 10. Restaurant og matfag [40:13](https://www.youtube.com/watch?v=BHo0OGUkTfM&t=2413s) – Avsnitt 11. Karriereveileder [44:33](https://www.youtube.com/watch?v=BHo0OGUkTfM&t=2673s) – Avsnitt 12. Håndverk, design og produktutvikling [48:05](https://www.youtube.com/watch?v=BHo0OGUkTfM&t=2885s) – Avsnitt 13. Naturbruk [51:38](https://www.youtube.com/watch?v=BHo0OGUkTfM&t=3098s) – Avsnitt 14. Frisør, blomster, interiør og eksponeringsdesign [54:23](https://www.youtube.com/watch?v=BHo0OGUkTfM&t=3263s) – Avsnitt 15. Avslutning

**Før filmen:**

Informer tydelig om filmen og hva som er formålet med den, og hvordan den skal brukes, f.eks.: I dag skal vi se på x utdanningsprogram, og deretter drøfte det vi har sett/ gjøre oppgaver e.a. Ulike tiltak ha bedre effekt dersom de er forberedt, og at det er rom for bearbeiding og refleksjon i etterkant.

Sett i lysavGatsbys kriterier for god karriereveiledning *er disse kriteriene særlig relevant for filmens innhold og formål:*

**2. Få kunnskap og informasjon om utdanning og arbeidsmarked** Hver elev og deres foreldre bør ha tilgang til kvalitativ god informasjon om fremtidige utdanningsmuligheter og arbeidsmarkedet. De trenger støtte av en kunnskapsrik veileder for å sikre best mulig utbytte av all tilgjengelig informasjon

**7. Møter med høyere utdanning – videreutdanning/etterutdanning** Alle elever må forstå hele spekteret av muligheter som er tilgjengelig for dem. Dette inkluderer både akademiske og yrkesfaglig utdanning, læring på skoler, høyskoler, universiteter og på arbeidsplasser

Filmen er ment å være ett av en rekke ulike karriereveiledningstiltak, og det er viktig at den settes inn i den større sammenhengen.

**Avsnitt 1 Studieforberedende utdanningsprogram.**

**VG1 Kunst, design og arkitektur, VG1 Idrettsfag, VG1 Medier og kommunikasjon, VG1 Musikk dans og drama.**

I filmen er det intervjuer med elever fra Kunst design og arkitektur og fra Idrettsfag. Utforsk også Medier og kommunikasjon og Musikk dans og drama.

**Temaer:** Interesser, generell studiekompetanse, realisere seg selv, utdanning videre.

**Temaer å finne ut mer om:** Høyere utdanning; Årsstudium, bachelorgrad, mastergrad og Ph.d./ doktorgradstudier i høyere utdanning, opptaksprøver.

|  |  |  |
| --- | --- | --- |
| **Meg – Kontekst**Når du starter på et studieforberedende utdanningsprogram, så er gjerne interessene dine med på å velge. Hvilke interesser er viktige innenfor de ulike studieforberedende utdanningsprogrammene?Se for deg at en av dine nærmeste skal beskrive dine interesser og anbefale deg et utdanningsprogram som henger sammen med interessene dine. Hva ville denne personen anbefalt og hvorfor?Rundt 190 000 er elever i videregående opplæring i Norge og rundt 300 000 personer er studenter i høyere utdanning. Hva tror du at du må være god på som student?  | **Valg – Tilfeldigheter**Om du skulle hørt med noen som har valgt studieforberedende utdanningsprogram om deres valg, hva tror du kan være grunn til at de valgte dette utdanningsprogrammet?I filmen sier programleder Yasin at han ville ha valgt annerledes i dag. Hvilken betydning kan det ha å velge noe en senere kan vurdere annerledes? Julie sier hun valgte studieforberedende fordi hun ikke visste om noe annet. Hva kunne hun ha gjort for å finne ut om andre muligheter?  | **Muligheter – Begrensninger**Finnes det andre mulige måter å oppnå generell studiekompetanse på? Hva er forskjellene i de ulike måtene å oppnå generell studiekompetanse på?Kan du tenke deg noe annet enn karakterer som påvirker ditt opptak til høyere utdanning? I så fall hva?Kan de ulike studieforberedende utdanningsprogrammene gi deg ulike fordeler i arbeidslivet? |
| **Endring – Stabilitet**Hvor arbeider de som har tatt studieforberedende utdanningsprogram? Hvordan tror du at hverdagen din vil se ut om du starter på et av de studieforberedende utdanningsprogrammene? | **Tilpasning – Motstand**Hvis mange rundt deg tar et studieforberedende utdanningsprogram, men du er litt usikker på om du vil studere videre. Hva er det da viktig å tenke gjennom? |

**Avsnitt 2 Studiespesialiserende utdanningsprogram**

**Temaer:** Teoretiske fag, frihet i arbeidshverdagen og i arbeidsmetoder, variasjon, går dypere i fag. På Vg2 velge flere fag selv, realfag, samfunnsfag, økonomiske fag, muligheter etter vgs.

**Temaer å finne ut mer om:** Høyere utdanning; spesielle opptakskrav, valgmuligheter programfag.

|  |  |  |
| --- | --- | --- |
| **Meg – Kontekst**Å være god til å lytte kan være en god egenskap. Hvilke gode egenskaper tenker du at vil komme til nytte på et studiespesialiserende utdanningsprogram?Interesse og valg av programområde kan henge tydelig sammen. Hva er det viktig å være interessert i om du skal velge et studiespesialiserende utdanningsprogram? Mange lykkes godt på studiespesialiserende utdanningsprogram. Hva tror du at skal til for å lykkes?Når en har gått et studieforberedende utdanningsprogram, så er det ofte naturlig å studere videre på en høyskole og/eller universitet. Hva tenker du om det? | **Valg – Tilfeldigheter**Med utgangspunkt i det du tenker å utdanne deg som i høyere utdanning: Er det mulig å bli det samme ved å gå andre videregående utdanningsprogram?For at det ikke bare skal være en tilfeldighet at vennen din tar et studiespesialiserende utdanningsprogram, hvilke spørsmål kan du stille til vennen din for at det skal bli et mer bevisst valg?Noen ganger kan tilfeldigheter også bære gode frukter. Du har havnet på et studieforberedende utdanningsprogram, det var ikke helt som du tenke. Hvordan kan du snu dette til noe positivt og få 3 nyttige og gode år på en videregående skole? | **Muligheter – Begrensninger**Du har interesse for språk/økonomi/realfag/samfunnsfaglige (velg det som kan passe) emner og ser for deg videre studier innenfor et av disse områdene. Hva kan du da arbeide med etter videre utdannelse?Det finnes totalt 61.673 studieplasser, og søkere kan velge mellom 1324 studier ved 27 universiteter og høgskoler i Norge (høsten 2021). Hvor kan en finne ut mer om studiemulighetene i høyere utdanning? Hvilke muligheter og begrensninger ser du om du velger et studiespesialiserende utdanningsprogram? Hva velger du bort ved å ta et studiespesialiserende utdanningsprogram? |
| **Endring – Stabilitet**De neste fem årene kommer til å skape mange endringer i livet ditt. Hvilke endringer er viktigst for deg?Når noe endrer seg, så er det også godt med noe som er stabilt. Hva er viktig for deg at ikke endrer seg? | **Tilpasning – Motstand**Din beste venn skal velge studiespesialisering, hvilke tanker er det viktig at du gjør deg om du skal gjøre det samme valget?En av dine foresatte tok selv studiespesialisering og mener du skal gjøre det samme. Er det viktig for deg å tilpasse deg det andre har gjort, eller er det greit å vise motstand og velge noe eget?De aller fleste tar et studieforberedende utdanningsprogram, du er litt usikker på om du vil studere videre. Hva er det viktig å tenke gjennom? |

**Avsnitt 3 Salg, service og reiseliv**

**Temaer:** Reiser, markedsføring, digitalisering, økonomi/regnskap, kompetanse, forandring, muligheter, fagbrev egne begrensninger.

**Temaer som kan være nyttige å finne ut mer om:** Yrkesfaglig fordypning (YFF) er et omfattende fag på de yrkesfaglige utdanningsprogrammene. Hva inneholder dette faget?

|  |  |  |
| --- | --- | --- |
| **Meg – Kontekst**Gründer og entreprenørskap er en viktig del av dette utdanningsprogrammet. Hva tenker du at gründer og entreprenørskap handler om? Og hvordan ser du deg selv inn i en slik rolle?Hvilke typer yrker tror du at du kan få ved å gå dette utdanningsprogrammet? Tror du de fleste fra disse utdanningsprogrammene har egne bedrifter eller er de ansatte hos arbeidsgiver? Innenfor dette programmet har temaet økonomi og regnskap en stor plass. Hva er forskjellen på hva alle bør kunne og hva en yrkesutøver bør kunne om økonomi? | **Valg – Tilfeldigheter**Det finnes muligheter for å velge et fireårig løp innenfor dette utdanningsprogrammet. Et fireårig løp vil gi deg både et fagbrev og generell studiekompetanse. Hva kan fordelene være ved å ha både fagbrev og studiekompetanse? | **Muligheter – Begrensninger**Kjennskap til mulige arbeidssteder innenfor et utdanningsprogram kan gjøre at en ser flere muligheter. Hva tenker du at en som har gått salg, service og reiseliv jobber med?Noen ganger i livet opplever vi at vi må endre planer for eksempel på grunn av helse. Hvem kan hjelpe deg i å se nye muligheter? |
| **Endring – Stabilitet**En butikk vil kanskje ikke bli drevet på samme måte om 10 år, hvordan påvirker *usikkerhet* det du tenker om valg av yrke? Hvilke kompetanser eller egenskaper tenker du er viktige for å kunne stå i en usikker fremtid?Hvilke nye yrker tror du finnes innen servicenæringen om 20 år? Hvilke yrker/jobber tror du forsvinner? I deler av Viken er turisme en viktig næring. Vi håper det vil fortsette å være slik også i framtida. Hva tror du turister ønsker å oppleve i 2030? | **Tilpasning – Motstand**Noen forteller deg at du skal velge et utdanningsprogram som du egentlig ikke er så interessert i. Hvordan kan du møte slike råd uten at det skal skape en begrensning for deg når du skal gjøre en selvstendig mening?  |

**Avsnitt 4 Elektro og datateknologi**

**Temaer:** Veier innen utdanningsprogrammet, Vg3, y-veien, fagbrev – studiekompetanse, digitalisering og ny forskning gir alternativer, internasjonale standarder, samfunnsnyttig arbeid, teknologi som alle bruker.

**Tema det kan være nyttige å finne ut mer om:** Finnes det noen «kryssløp» i dette utdanningsprogrammet? Hva er et kryssløp?

|  |  |  |
| --- | --- | --- |
| **Meg – Kontekst**Hvilke fag er viktige å like eller ha interesse for, om du skal kunne lykkes i dette utdanningsprogrammet?Ulike utdanningsprogram gir ulike yrkeskompetanser eller fagbrev, hvilke tenker du at ligger innenfor dette utdanningsprogrammet?På videregående skole har du både fellesfag og programfag. Hva tror du er likhetene og forskjellene mellom disse? | **Valg – Tilfeldigheter**Du er i kantina i din lærebedrift. Her møter du tilfeldigvis direktøren i en av de største internasjonale bedriftene innenfor ditt fagfelt. Hvordan kan du gripe en slik tilfeldig mulighet?Hvordan har tilfeldigheter spilt en rolle i livet ditt så langt?  | **Muligheter – Begrensninger**Hvilke muligheter og begrensninger tenker du at Y-veien har? Hva trenger du av egenskaper og interesser for å gjennomføre et slikt løp?Når du søker Vg1, må du da vite hvilken yrkeskompetanse du skal ende opp med? Hva er fordelene og ulemper ved dette?Hva innebærer det av muligheter at opplæringen er internasjonalt standardisert?«Simen» har tatt fagbrev som elektriker. «Nikolai» har gått studiespesialiserende med fordypning realfag. Begge ønsker å bli elektroingeniør. Hvilke fordeler og ulemper ser du med de ulike utgangspunktene?  |
| **Endring – Stabilitet**Ved å ta utgangspunkt i et av yrkene innenfor elektro og datateknologi, hvordan tror du det yrket kommer til å utvikle seg ved økt digitalisering?Hvilke kompetanser tror du at du trenger ved økt digitalisering? Hva må du da være god på? | **Tilpasning – Motstand**Ulike yrker skaper ulikt «språk». Hva tenker du ligger i det? Utdanningssystemer gir muligheter. Noen ganger må du kanskje velge noe du ikke liker så godt for å komme deg frem til det du ønsker. Når er det lurt å tilpasse seg og når kan det være lurt å vise motstand?Matematikk er et viktig fag innenfor elektro og datateknologi, hvordan tror du det henger sammen? |

**Avsnitt 5 Landslinjer og vgs på engelsk**

**Tema:** Noen tilbud kalles landslinjer eller landsdekkende tilbud. Disse har du rett til å søke uansett hvor i landet du bor, og søkere fra hele landet stilles likt ved inntak. Du finner oversikt over disse tilbudene på vilbli.no

International Baccalaureate kan du finne mer om på oversikten over utdanningstilbud på vilbli.no Dette kan være tema for videre utforskning for deg som er spesielt interessert i utdanning på engelsk.

**Avsnitt 6 Bygg og anleggsteknikk**

**Temaer:** Mange muligheter, ny teknologi, omvalg, alternative opplæringsløp, yrker innen programmet (YFF), påvirkning, fagskole, høyere utdanning etter yrkesfag, samarbeid, teknologisk utvikling, fysisk yrke, stereotypier, kjønn og valg, drive egen virksomhet.

**Tema som kan være nyttige å finne ut mer om:** Fagskole, modeller for yrkesfaglige utdanningsløp, fagbrev og svennebrev.

|  |  |  |
| --- | --- | --- |
| **Meg – Kontekst**En håndverket kan være så mye, hvordan ville du beskrive en håndverker?Er det noen yrker som er mer fysisk krevende enn andre yrker? Hva vil det si at et arbeid er fysisk krevende?Hvilke andre yrkesgrupper kan det være aktuelt å samarbeid med om du for eksempel velger å bli tømrer? | **Valg – Tilfeldigheter**Har du allerede møtt noen som har vært med på å påvirke den retningen du ønsker å gå?Hvordan kan tilfeldige møter være med på å prege valgene dine?Din venn har valgt feil utdanningsprogram, er det noe du kunne tenke deg å si for å hjelpe? Hvilke tilfeldige hendelser har påvirket deg det siste året? | **Muligheter – Begrensninger**Du er ferdig med fagbrev og ønsker å ta mer utdanning. Hvilke muligheter finnes?Det finnes mange ulike fagbrev og yrkeskompetanser innenfor dette utdanningsprogrammet. Hva er likhetene og forskjellene mellom disse?En gammel holdning er at bygg og anlegg er for gutter. Hvordan tenker du at dette kan påvirke mulighetene for jentene? |
| **Endring – Stabilitet**Arbeidslivet er i endring, hvordan tenker du at man f.eks. bygger hus om 30 år? Hvilke egenskaper ser du da for deg at blir viktige innenfor dette utdanningsprogrammet? | **Tilpasning – Motstand**Du velger Bygg og Anlegg, men foreldrene dine er skeptiske. Hvor kan du få støtte til å stå ved valget ditt? |

**Avsnitt 7 Teknologi- og industrifag**

**Temaer**: Viken og industriutvikling, svært mange mulige veier, fagbrev, teknologiske nyvinninger, internasjonalt samarbeid og internasjonale standarder.

**Temaer det kan være nyttig å finne ut av:** lærling, læretid, fagbrev, internasjonale standarder.

|  |  |  |
| --- | --- | --- |
| **Meg – Kontekst**Hvilke arbeidsmuligheter kan det finnes innen dette utdanningsprogrammet der du bor?Teknologi preger hverdagen vår i dag og det vil øke i fremtiden. Hva slags teknologi interesserer deg mest? Hva slags teknologi tror du kommer til å bli brukt i fremtidens arbeidshverdag? | **Valg – Tilfeldigheter**Kan arbeidsmuligheter være med på å påvirke valget ditt? Hvordan spiller tilfeldigheter inn her?Kan tilbudet om utdanningsprogram være med på å påvirke ditt valg? Hvordan spiller tilfeldigheter inn her? | **Muligheter – Begrensninger**«Har en først en hammer ser en spiker over alt» sa Mark Twain. Hva tror du han kan ha ment med det? Hvordan kan man knytte dette til temaet muligheter og begrensninger? Hva kan være fordeler med å allerede ha valgt sin vei framover? |
| **Endring – Stabilitet**Hvor viktig er det for deg å ha en plan før du starter på videregående? Innenfor noen yrker er det mange arbeidsmuligheter mens innenfor andre er det færre. Hvordan er dette med på å påvirke dine tanker om valg av utdanningsprogram? | **Tilpasning – Motstand**Noen kan like å *gjøre* for å lære mens andre kan liker å *lære*, for så å gjøre. Hva passer best for deg når du skal lære? Og hvilken rolle spiller teori i en læringsprosess?Å jobbe sammen er i de fleste yrker veldig viktig. Det er ikke alltid du kan velge hvem du skal jobbe sammen med. Hvilke egenskaper er viktige for å kunne tilpasse seg og jobbe godt i et samarbeid? |

**Avsnitt 8 Helse og oppvekstfag**

**Temaer:** Vg2, 2+2 modellen, egenskaper (hvem passer det for), omsorg for mennesker, krav i arbeidslivet, ny teknologi - velferdsteknologi.

**Temaer det er verdt å finne ut mer om:**

|  |  |  |
| --- | --- | --- |
| **Meg – Kontekst**Når du skal jobbe innenfor ulike omsorgsyrker, er det viktig å kunne sette seg inn i hva andre kan ha behov for. Hva er det som gjør dette spesielt viktig innenfor omsorgsyrker og i hvilke andre yrker kan dette være viktig?Samfunnet har stort behov for yrkene innenfor dette utdanningsprogrammet. På hvilken måte er disse yrkene samfunnsnyttige? | **Valg – Tilfeldigheter**Tenk over om du har spesielle og/eller personlige opplevelser og erfaringer i livet ditt som kan komme til nytte i et omsorgsfag. Om du ikke har personlige opplevelser, hva kan du tenke deg kunne vært en slik opplevelse som kunne gitt nyttig erfaring innenfor helse og oppvekstfag? | **Muligheter – Begrensninger**Om dette utdanningsprogrammet skal være aktuelt for deg, hva må du først vite noe om?Se for deg at du har havnet på en øde øy. Du kan ta med deg 5 andre. Hvilken yrkesbakgrunn kunne du tenke deg at disse hadde? Innenfor yrkesfaglige utdanningsprogram er det mest vanlige 2 år på skole og 2 år som lærling. Vet du noe om det finnes andre alternativer? Hvordan og når kan informasjon og kunnskap om alternativer påvirke dine muligheter? |
| **Endring – Stabilitet**Når du oppdager at noe som ikke har vært så interessant plutselig blir veldig spennende, har du fått en ny innsikt i temaet. Er det vanlig å si at noe ikke er spennende eller interessant for å unngå endringer?Teknologi og nybrottsarbeid blir ofte heiet frem og satset på. Er ny teknologi alltid bra? Kan det finnes tilfeller der en kan si at teknologi ikke er bra? | **Tilpasning – Motstand**Innenfor helse og omsorgsfag er kommunikasjon veldig viktig. Hvilke andre yrker kjenner du til hvor dette er spesielt viktig? Hvilke av fagene du har på skolen i dag er viktige innenfor dette utdanningsprogrammet?Du er gutt, og har valgt å utdanne deg innenfor et typisk omsorgsyrke, men de hjemme er skeptiske til valget ditt. Hvor kan du få støtte og hjelp til å argumentere for valget ditt? |

**Avsnitt 9 Informasjonsteknologi og medieproduksjon**

**Temaer:** Tilfeldigheter, interesser, drømmer og bred innføring vg1, «få et bein innenfor», digital utvikling, viktig samfunnsoppdrag, vanlig arbeidsdag,

Tema som kan være nyttige å finne ut mer om: Hva er forskjellen på Medier og kommunikasjon og Informasjonsteknologi og medieproduksjon?

|  |  |  |
| --- | --- | --- |
| **Meg – Kontekst**Interesser og egenskaper kan være et godt utgangspunkt for valg av utdanningsprogram. Hva kan være relevante interesser og egenskaper innenfor dette utdanningsprogrammet?Det å orientere seg rundt mulige arbeidsplasser og lærebedrifter kan være et godt utgangspunkt for valg av utdanning. Hvilke arbeidsplasser og lærebedrifter kan du tenke deg at finnes innenfor dette utdanningsprogrammet lokalt og i resten av landet? Hvor kan du eventuelt finne mer informasjon om dette?Ulike yrker har ulike arbeidsoppgaver. Kan du tenke deg hvile arbeidsoppgaver dette utdanningsprogrammet fører til? Hvilke av disse tror du ligger under informasjonsteknologi og hvilke ligger under medieproduksjon? | **Valg – Tilfeldigheter**Hvordan påvirker arbeidshverdag, arbeidsoppgaver og arbeidsmarked valget ditt?Hva er viktig at du er oppmerksom på for å gripe tilfeldigheter og gjøre dem om til en mulighet for deg i ditt livsløp? | **Muligheter – Begrensninger**Er det noen organisasjoner, klubber eller aktiviteter i ditt nærområde, som kunne gitt deg kontakter og/eller erfaringer innenfor dette utdanningsprogrammet?Hva innebærer digital kommunikasjon i dagens samfunn? Han snakker om at digital kommunikasjon er viktig i dagens samfunn, hvordan ser du for deg at digital kommunikasjon foregår i fremtiden? Hvilke yrker vil vi eventuelt ha behov for? |
| **Endring – Stabilitet**I noen jobber er det varierende arbeidstid, hvilke fordeler og ulemper ser du ved dette? | **Tilpasning – Motstand**«Du må jobbe for å få et bein innafor»? Hva menes med dette? Hvordan kan du få `et bein innafor` det du ønsker å arbeide med i fremtiden? Hvem kan hjelpe deg med dette? |

**Avsnitt 10 Restaurant- og matfag**

Tema i kapittelet: Industri, bedrift, arbeidsmarked, kryssløp, flere yrkesgrupper samlet, bærekraft, matkultur, utvikling og muligheter

Tema i kapittelet som det er verdt å finne ut mer om: kryssløp

|  |  |  |
| --- | --- | --- |
| **Meg – Kontekst**Gjennom livet har vi mange og noen ganger ulike relasjoner til folk rundt oss. Hvilke relasjoner hjelper deg mest på din vei, hvilke relasjoner gir deg styrke og hvordan kan disse relasjonene hjelpe deg på din vei videre. Som arbeidstaker stilles det ulike krav. Hvilke krav tror du er de viktigste i arbeidslivet?I løpet av livet har vi mange ulike roller. Hva er den største forskjellen på elevrollen og arbeidstakerrollen, og hva tenker du er likhetene? | **Valg – Tilfeldigheter**De mulige utdanningsprogrammene som er i nærheten, kan oppleves som en tilfeldighet. Hvordan vil tilbudene være med på å prege ditt valg? | **Muligheter – Begrensninger**Tenk deg at du jobber innenfor industriell matproduksjon, Hvilke produkter produserer du da og i hvilken bedrift? Hvilke andre yrkesgrupper kan du tenke deg at arbeider innenfor industriell matproduksjon? Det forskes mye på bærekraftig matproduksjon og ernæring, hvordan kan en dra fordeler av dette utdanningsprogrammet inn i sånn type arbeide?Hvilke fagskole/høgskole utdanninger tenker du kan være aktuelle etter restaurant og matfag? |
| **Endring – Stabilitet**Hva er stabilt, og hva endrer seg når det gjelder mattradisjon og matproduksjon?Hva tror du ligger i begrepet bærekraftig matproduksjon? Hvilke endringer trengs i måten vi lager mat på? Hvilke trender tror du vil være gjeldende innenfor restaurant og matfag om 20 år?Kan du tenke deg noen yrker (som ikke finnes i dag) som du tror vil ligge under dette utdanningsprogrammet om 10 år?  | **Tilpasning – Motstand**Ulike yrker og arbeidssteder har gjerne ulik arbeidstid. Kan du tenke deg hvordan arbeidstiden er innenfor de ulike yrkene under dette utdanningsprogrammet. Hvordan passer det for deg å arbeide under de ulike arbeidstidene? Hva kan fordelene være ved å ha fri når andre jobber?For noen utdanningsprogram så kan det være aktuelt å flytte, både på Vg1, når du skal i gang med Vg2 eller når du skal ut i lære. Hvordan vil dette påvirke deg? Flytte? |

**Avsnitt 11 Karriereveileder**

**Temaer:** Valg, omvalg, ditt eget valg, hva liker jeg, interesser, ikke nødvendigvis et valg for hele livet.

**Tema som kan være nyttige å finne ut mer om:** Hva er karriereveiledning, hva kan en karriereveileder hjelpe deg med? Er du kjent med karrieretjenesten på din skole? Hvor kan voksne få karriereveiledning? Sjekk ut JOBBKOMPASSET på utdanning.no. Forklar begrepet oksymoron (en form for selvmotsigelse eller et paradoks) i karriereveiledningen.

**Avsnitt 12 Håndverk, design og produktutvikling**

**Tema:** Idé-prototype-produksjon, interesse, lærling, privatist og kultur – tradisjon.

Tema som kan være nyttige å finne ut mer om: Entreprenørskap, og å skape sin egen bedrift. Mange av fagbrevene dette utdanningsprogrammet fører til, kalles ‘verneverdige tradisjonshåndverksfag’ – hva vil det si?

|  |  |  |
| --- | --- | --- |
| **Meg – Kontekst**Alle er kreative, noen mer og noen mindre. Hva tenker du det vil si å være kreativ? Og kan en øve på kreativitet?Går det an å si at noen ferdigheter er uforanderlige? I så fall hvilke opplever du at er mest uforanderlige hos deg?Innenfor de mest kreative yrkene, hvor ligger din største interesse? Ser du noen likheter mellom kreativ styrke innenfor noen av de kunstneriske fagene og de mer tradisjonelle yrkesfagene innenfor f.eks. bygg og anlegg, elektro eller teknologi og industriteknologi?  | **Valg – Tilfeldigheter**Når klarer du å velge selvstendig, og når velger du som andre? Hvem rundt deg er det som påvirker deg mest?Vil du si at ditt valg om videregående opplæring er mest tilfeldig eller mer et bevisst valg. Hvordan tenker du at tilfeldigheter og valg henger sammen?  | **Muligheter – Begrensninger**Å orientere seg innenfor tilbudsstrukturen i videregående opplæring kan gi en innsikt i muligheter og begrensninger. Ikke alt er til enhver tid en mulighet. Hva er mulighetene innenfor dette utdanningsprogrammet?Hvilke bedrifter kan du tenke deg har arbeidsplasser knyttet til dette utdanningsprogrammet?  |
| **Endring – Stabilitet**Tenk deg at du har tatt et utdanningsprogram og skal ut i lære, men det finnes ingen læreplasser akkurat nå. Hvor viktig er det for deg at det finnes stabile muligheter for arbeid og læretid der du bor? Vil det være aktuelt for deg å flytte? | **Tilpasning – Motstand**Når du opplever interesse for et utdanningsprogram, hva er det da nødvendig å finne ut mer om? Hva blir neste steg? |

**Avsnitt 13 Naturbruk**

**Tema:** Bærekraft, FNs bærekraftmål. muligheter videre, utviklingsmuligheter og ny teknologi, utnytte ressurser, krav` i arbeidslivet,

***Tema i avsnittet det er verdt å finne ut mer om***: Energi og miljøfag – hva er det? Vg3 naturbruk, finn ut mer om agronomyrket.

|  |  |  |
| --- | --- | --- |
| **Meg – Kontekst**Hvilke interesser har du som kunne passet godt til naturbruk?Beskriv egenskapene til en person som arbeider innenfor naturbruk.Du kan få ulike yrkeskompetanser og fagbrev innenfor dette utdanningsprogrammet. Beskriv de du hører om i filmen og hvilke fagbrev de planlegger å ta.  | **Valg – Tilfeldigheter**Når du skal velge et utdanningsprogram, må du da ha erfaring, eller er det nok med interesse? Hvordan tenker du at erfaring og interesse henger sammen når du skal velge? | **Muligheter – Begrensninger**Det finnes ulike 2-årige og 3-årige løp innenfor naturbruk. Hva forskjellen mellom dem?Når jeg tenker at noe er uinteressant eller `kjedelig`, på hvilken måte kan den tanken da påvirke mulighetene mine?Hvordan kan kunnskap om muligheter innenfor et utdanningsprogram bli med på å prege mitt valg?  |
| **Endring – Stabilitet**Hvilke endringer tenker du er de største innenfor naturbruk, og hvilke av disse endringene tenker du gjelder for flere andre yrker enn de på naturbruk?Hvordan påvirker det deg når samfunnet opplever store endringer som f.eks. at ny teknologi dukker opp, og økt digitalisering? Det kan tenkes at du bor såpass langt unna den skolen som tilbyr naturbruk, at du må bo på hybel/internat. Hva innebærer dette, og hva må den som skal bo på hybel/internat tenke gjennom? Hvem kan hjelpe deg med å gi deg informasjon og støtte når du flytter hjemmefra for å gå på skole? | **Tilpasning – Motstand**Hva trenger du matematikk til innenfor naturbruk? Hvorfor tror du at matematikk er spesielt viktig?Se for deg at dine foreldre tenker at et studiespesialiserende program er bedre for deg, fordi de mener at du har flere muligheter til å skaffe deg en god jobb da. Hvordan kan du argumentere for ditt valg, og hvem kan hjelpe deg med dette?  |

**Avsnitt 14 Frisør, interiør, blomster og eksponeringsdesign**

**Temaer:** Design og hvordan det påvirker omgivelsene, snakke med mennesker, kunderelasjon, hvordan det er å arbeide i bransjen

**Temaer det kan være nyttige å finne ut mer om:** Hva er forskjellen på interiør og eksponeringsdesign? Hva menes med stereotypier?

|  |  |  |
| --- | --- | --- |
| **Meg – Kontekst**Hva tror du man bør være interessert i for å trives innen dette utdanningsprogrammet og de yrkesretningene som det gir mulighet til?Hvordan kan møter med folk en ikke kjenner gjøre at vi blir bedre kjent med oss selv? Og hva vil det si å `lese` andre mennesker? I hvilke andre yrker kan du tenke at dette er viktig?Hva beskriver en hårklipp av høy kvalitet? | **Valg – Tilfeldigheter**Er det bortkastet å velge feil eller kan en tenke seg at det kan gi noe som kan bli veldig viktig i livet? Hvilke kompetanser og erfaringer er det en kan ta med seg når en gjør et `feilvalg`?  | **Muligheter – Begrensninger**Hvilke muligheter mister vi hvis vi tenker at noen yrker passer best for enten gutter eller jenter?Er videregående opplæring bare for ungdom eller kan det være like vanlig for en voksen å skaffe seg et fagbrev eller yrkeskompetanse?  |
| **Endring – Stabilitet**Dette utdanningsprogrammet handler om å være oppdatert på nye trender og måter å uttrykke seg på gjennom blomster, interiør, utstilling og frisyre. Hva tror du vil være in om ti år? Hvordan vil det være å forholde seg til endringer? Er du en person som er rask til å se endringer og trender, eller setter du pris på det som er stabilt rundt deg?  | **Tilpasning – Motstand**I videregående skole finnes de mange ulike rådgivere/veiledere. Hva tror du kan være utfordrende i videregående, og hva kan du få hjelp til?Noen ganger har vi viktige personer rundt oss som har sterke meninger om hva vi bør velge. Hva teller mest for deg i ditt valg, informasjon om muligheter eller andres meninger. Hvordan kan disse eventuelt kombineres/sees i sammenheng? |

**Avsnitt 15 Avslutning**

**Temaer:** Det finnes mange veier og muligheter, framtidens yrker, samarbeid, kreativitet, kritisk tenkning, problemløsing, snakk med karriereveileder og andre.

**Temaer det kan være nyttige å finne ut mer om:** Hva er kryssløp, og hva er særløp? Finn ut hva som menes med 21 st century skills. Finn ut hva som menes med karrierekompetanse.

Utforsk: <https://karriereveiledning.no>

Andre nyttige nettadresser som er offentlige og kvalitetssikret:

[Videregående opplæring - vilbli.no](https://www.vilbli.no/nb/nb/viken)

<https://samordnaopptak.no>

[Skole og opplæring - Viken fylkeskommune](https://viken.no/tjenester/skole-og-opplaring/)